OpenLLM-France/wikimedia huggingface dataset:
# Joan Nepomukekoa

Joan Nepomukekoa edo Joan Nepomuzeno (txekieraz: Jan Nepomucký; alemanez: Johannes Nepomuk; latinez: Ioannes Nepomucenus; Nepomuk, c. 1345 - Praga, 1393ko martxoaren 20a) bohemiar apaiza izan zen, Wentzeslao IV.a Bohemiakoa erregearen aginduz Moldava ibaian itoa. Geroagoko kontakizunek diotenez, erregearen emaztearen aitor-entzule izan zen, eta emakume hark aitortzan esandakoa enperadoreari jakinarazi nahi izan ez ziolako hil omen zuten.

## Erreferentziak

* ↑ Sanctus Johannes Nepomucenus Christi Heiliger Blut-Zeug. .

## Kanpo estekak

* Datuak: Q221522
* Multimedia: John of Nepomuk / Q221522
# Joan Martí i Castell

Joan Martí i Castell (Tarragona, 1945eko azaroaren 17a) kataluniar soziolinguista eta hizkuntzalari bat da.
Tarragonako Rovira i Virgili Unibertsitatean Katalan Filologiako katedradun emeritua, 1992-1998 artean unibertsitate honetako lehen errektorea izan zen. 2002-2010 artean Institut d'Estudis Catalans erakundeko lehendakaria izan da, eta 2015etik erakunde horretako Lexikografia Batzordeko lehendakaria da. Euskaltzaindiko kidea ere bada, euskaltzain ohorezko izendatu baitzuten.
# Joan Mesquida

Joan Mesquida Ferrando (Felanitx, Espainia, 1962ko abenduaren 6a - Palma Mallorcakoa, Espainia, 2020ko urriaren 19a) espainiar politikaria izan zen, Herritarrak alderdikoa. Aurretik, 2018. urtera arte, Balear Uharteetako Sozialisten Alderdiko kide izan zen.
Zientzia Politikoetan, Soziologian eta Zuzenbidean lizentziatu zen Madrilgo Complutense Unibertsitatean. Arthur Andersen eta Garrigues Andersen enpresetan egin zuen lan. 2006ko irailaren 9tik 2008ko apirilaren 18ra Poliziaren eta Guardia Zibilaren zuzendari nagusia izan zen. Ondoren, 2008ko apirilaren 18a eta 2011ko abenduaren 30a bitartean Turismoko estatu-idazkaria.
2020ko urriaren 19an hil zen minbiziak jota.
# Joan Nafarroakoa

Joan Nafarroakoa (frantsesez: Jean de Navarre) (Bloisko gaztelua, 1530eko uztailaren 15-Alençon Dukeen gaztelua, 1530eko abenduaren 25) Nafarroako Erresumaren oinordekoa zen.

## Historia

Henrike II.a Nafarroakoa eta Margarita Nafarroakoaren bigarren semea-alaba eta lehen semea izan zen, Joana printzesaren anaia txikia baitzen. Bere jaiotza Bloisko gazteluan gertatu zen, gurasoak Frantziako gortean bizi ziren garai batean, bere ama Frantziako erregearen arreba baitzen.
Jaio orduko Joan Nafarroakoa Nafarroako erresumaren eta berarekin lotutako lurralde ugarien oinordeko berria bihurtu zen. Dena dela, egoera oso zaila zen: Fernando Katolikoaren tropa espainiarrek Nafarroa 1512an inbaditu baitzuten. Hainbat kanpaina militar arrakastatsuren ondoren, bere aitak, Henrike Nafarroakoak, 1528an, Nafarroa Beherea berreskuratu eta askatzea lortu zuen. Seme honen jaiotzak Albret-Nafarroa dinastiaren etorkizuna indartzea ahalbidetzen zuen baina, halaber, frantsesen eta espainiarraren arteko hurbilketa ere: 1530eko uztailaren 7an Frantzisko I.a Frantziakoaren eta Eleonor Habsbourgkoa, Karlos V.a Germaniako Erromatar Inperio Santukoaren arreba, ezkondu ziren eta horrek Nafarroako balizko birkonkistaren aurka zihoan.
Itxaropen horiek guztiek iraupen eskasa izan zuten, Joan 1530eko abenduaren 25ean hil baitzen, Alençonen. Bost hilabete eta erdi zituen bakarrik. Alençon-eko dukeen hilobian ehortzi zuten. Henrike II.a erregeak ez zuen beste seme-alabarik izan Joan hil ondoren. Joana printzesa Nafarroako Erresumako oinordeko bihurtu zen eta 1555ean tronura igo zen, Joana III.a Nafarroakoa izenarekin.
Zuhaitz genealogikoa :
Joanes III.a Nafarroakoa
Henrike II.a Nafarroakoa
Katalina I.a Nafarroakoa
Joan Nafarroakoa
Charles
Margarita Angulemakoa
Luisa Savoiakoa :

## Erreferentziak

* ↑ https://gallica.bnf.fr/ark:/12148/bpt6k6565032k/f287.item.r=albret
* ↑ https://books.google.es/books?id=CZwgHYc3AWsC&pg=PA111&dq=lettres+de+marguerite+d%27angouleme&hl=eu&sa=X&ved=0ahUKEwjZ_P-6hJLbAhUMKcAKHX1NAN8Q6AEINjAC#v=onepage&q&f=false

## Ikus, gainera

* Henrike II.a Nafarroakoa, Joan Nafarrokoaren aita.
* Joana III.a Nafarroakoa, arreba.

## Kanpo estekak

* Datuak: Q55597428
# Joan Nepomukekoa Karlos Liechtensteingoa

Joan Nepumokekoa Karlos (Johann Nepomuk Karl Borromäus Josef Franz de Paula; Viena, 1724ko uztailaren 6a - Wischau 22 December 1748ko abenduaren 22a) Liechtensteingo printzea izan zen 1732tik hil zen arte.
Josef Joan Adam Liechtensteingoaren eta Maria Ana Katalina Oettingen-Spielbergekoa kondesaren semea izan zen. Zortzi urte zituen aita hil zitzaionean, eta horregatik bere osaba Josef Wentzeslao I.a Liechtensteingoa bihurtu zen erregeorde, iloba gobernatzeko hezteko asmoz. 1745ean Joan Nepomukekoa Karlos gobernuaren arduradun egin zen arduragabekeriaz eta arrakasta ekonomiko eskasarekin, eta horregatik errege txanberlan bat izendatu zuten bere izenean gobernatzeko.
Maria Josefarekin, Harrach-Rohrauko kondesarekin, eta hiru seme-alaba izan zituzten. Maria Teresa alaba bakarrik atera zen bizirik haurtzarotik. Osaba Josef Wentzeslao I.a izan zen haren oinordekoa tronuan.

## Genealogia

Zuhaitz genealogikoa :
Anton Florian Liechtensteingoa
Josef Joan Adam Liechtensteingoa
Eleonore Barbara von Thun und Hohenstein
Joan Nepomukekoa Karlos Liechtensteingoa
Antonia, Prinzessin von und zu Liechtenstein
John Charles of Paar
Franz Albrecht, 1st Prince of Oettingen-Spielberg
Countess Maria Anna of Oettingen-Spielberg
Johanna Margaretha, Freiin von Schwendi :

## Kanpo estekak

* Datuak: Q702668
* Multimedia: Johann Nepomuk Karl of Liechtenstein / Q702668
# Juan Antonio Benlliure

Juan Antonio Benlliure Gil (Valentzia, 1859 – Madril, 1930eko ekainaren 28a) espainiar margolaria izan zen. Erretratugile gisa nabarmendu zen. Oso akademizista izan zen eta akuarelari eta margolaritza historikoari ekin zizkion.

## Erreferentziak

* ↑ Lur entziklopedietatik hartua.
* Datuak: Q9015146
* Multimedia: Juan Antonio Benlliure / Q9015146
# Juan Antonio Bayona

Juan Antonio García Bayona, J. A. Bayona izen artistikoz ezaguna, (Bartzelona, 1975eko maiatzaren 9a) kataluniar zinema zuzendaria da.

## Filmografia

* El orfanato (2007)
* The Impossible (2012)
* A Monster Calls (2016)
* World War Z 2 (2017)
* La sociedad de la nieve (2023)

## Ikus, gainera

* Zerrenda:Bartzelonar ospetsuak

## Kanpo loturak

* Biografia 'All Movie' webgunean.
* Datuak: Q932019
* Multimedia: Juan Antonio Bayona / Q932019
# Juan Antonio Fernández Pascual

Juan Antonio Fernández Pascual (izengoitia: El Librero Viejo ; Tutera, 1752ko martxoaren 29a - 1814ko ekainaren 23a) nafar historialari, arkeologo eta artxibo zaindaria izan zen.
15 urte besterik ez zuela, jesuitek herritik alde egitean utzi zituzten dokumentuak ordenatzen hasi zen. Handik hiru urtera Arte de Leer Instrumentos Antiguos liburua eman zuen argitara, eta 1771. urtean, Memorias y Antigüedades de la ciudad de Tudela. Ondoren Tuterako elizbarrutiko artxibo-zaindari izendatu zuen apezpikuak. 1789. urtean, Cuencara jo zuen Santiagoko Ordenaren artxibo nagusia ordenatzera. Bete zituen zerbitzuen sari gisa Karlos IV.a erregeak aipaturiko ordenako artxibo zaindari nagusi izendatu zuen. Zaragozako San Joan Jerusalemgoaren ordenaren artxiboa antolatu zuen azkenik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260937
# Juan Antonio Bardem

Juan Antonio Bardem Muñoz (Madril, 1922ko ekainaren 2a - ibidem, 2002ko urriaren 30a) zinema zuzendari espainiarra izan zen.

## Biografia

1950eko hamarkadan Espainian sortu zen zinema sozial konprometituaren sortzaileetako bat izan zen. Luis García Berlanga eta Miguel Mihurarekin batean, Bienvenido, Mister Marshall (1952) film gogoangarriaren gidoia egin zuen. Cómicos (1953) eta Felices Pascuas (1954) filmen ondoren, Madrilgo goi-burgesiaren azterketa kritikoa egin zuen Muerte de un ciclista lanean (1955). Hurrengoa probintzietako hiri koxkor batean kokatu zuen: Calle Mayor (1956).
Gerora, film asko egin ditu, hala nola Sonatas (1959), A las cinco de la tarde (1960), A. Sastreren gidoiarekin, Nunca pasa nada (1963) eta El puente (1975). 1976an, Madrilen gertatu zen abokatu, eta sindikalisten hilketaren kronika egin zuen 1978an: Siete días de enero.
1980ko hamarkadan, Espainiako pertsonaia ospetsuei buruzko telesailak egiten hasi zen: Lorca, muerte de un poeta (1987), Ian Gibson eta Mario Camusen gidoiarekin, eta El joven Picasso (1992).

## Filmografia
### Zuzendaria

* Paseo por una guerra antigua (Luis García Berlangarekin batera, 1948)
* Esa pareja feliz (1951)
* Cómicos (1954)
* Felices pascuas (1954)
* Muerte de un ciclista (1955)
* Calle Mayor (1956)
* La venganza (1959)
* Sonatas (1959)
* A las cinco de la tarde (1961)
* Los inocentes (1962)
* Nunca pasa nada (1963)
* Los pianos mecánicos (1965)
* El último día de la guerra (1968)
* Varietés (1971)
* La corrupción de Chris Miller (1973)
* La isla misteriosa (1973)
* El poder del deseo (1975)
* El puente (1977)
* Siete días de enero (1979)
* Die Mahnung (1982)
* Jarabo (1985)
* Lorca, muerte de un poeta (1987)
* El joven Picasso (1993)
* Resultado final (1997)

### Gidoilaria

* Esa pareja feliz (1951)
* Bienvenido, Mister Marshall (1953)
* Novio a la vista (1954)
* Felices pascuas (1954)
* Cómicos (1954)
* Muerte de un ciclista (1955)
* El amor de don Juan (1956)
* Calle Mayor (1956)
* La venganza (1958)
* Sonatas (1959)
* Los inocentes (1962)
* Los pianos mecánicos (1965)
* Varietés (1971)
* La isla misteriosa (1973)
* El puente (1977)
* Siete días de enero (1979)
* Lorca, muerte de un poeta (1987)
* Resultado final (1997)

### Telebista

* La huella del crimen "Jarabo" (1985)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q542529
* Multimedia: Juan Antonio Bardem / Q542529
# Juan Antonio Escurra

Juan Antonio Escurra (Caraguatay, Paraguai, 1859ko maiatzaren 6a - Villa Hayes, Paraguai, 1919ko abuztuaren 24a) paraguaitar politikaria eta militarra izan zen. 1902ko azaroaren 25a eta 1904ko abenduaren 19a bitartean Paraguaiko Errepublikako presidentea izan zen.
* Datuak: Q861373
* Multimedia: Juan Antonio Escurra / Q861373
# Juan Antonio Frade

Juan Antonio Frade Prieto, K-Toño izengoitiarekin ere ezaguna, (Bilbo, 1914ko urriaren 24a - Ib., 1992ko ekainaren 25a) bizkaitar margolari, karikaturagile eta kazetaria izan zen. Bere semea (Juan Antonio Frade Villar, 1945-2018) ere margolari, karikaturagile eta kazetaria izan zen, eta biek erabiltzen zuten K-Toño izengoitia, zein K-toño zen bereizi behar zenean semeak K-Toño hijo izengoitia erabiltzen zuen.
Bilboko Arte Ederretako Eskolan egin zituen Pintura ikasketak. Madrilen 1957. urtean egin zen Nazioarteko Arte Ederretako Erakusketan parte hartu zuen Otoño izeneko obrarekin. Fraderen lan nagusiak Bilboko ikuspegiak dira, eta Euskal Herriko ohiturei buruzkoak. Euskal Herriko, Estatu Batuetako, Alemaniako, Mexikoko, Argentinako, Kubako, Venezuelako eta Txileko zenbait bildumatan jasota dago bere lana.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Juan Antonio Frade Villar (K-Toño semea)

## Kanpo estekak

* (Gaztelaniaz) Frade Villar, K-Toño. (2024). K-Toño Frade Villar-en ekoizpena. BLD: Bilboko Liburutegi Digitala (170 dokumentu)» www.bilbao.eus (Bilboko Udala)
* Datuak: Q12260936
* ↑ Frade, K.-Toño. (2015-06-11). Desde mi txapela. El mojón / K-Toño Frade.. (Noiz kontsultatua: 2024-06-03).
* ↑ Frade Prieto, K-Toño. (2024). «K-Toño Frade Prieto-ern ekoizpena. BLD: Bilboko Liburutegi Digitala: DSpacen bilatzen (170 dokumentu)» www.bilbao.eus (Bilboko Udala) (Noiz kontsultatua: 2024-06-03).
* ↑ Frade, K.-Toño. (2015-06-11). Desde mi txapela. El mojón / K-Toño Frade.. (Noiz kontsultatua: 2024-06-03).
* ↑ Frade Prieto, K-Toño. (2024). «K-Toño Frade Prieto-ern ekoizpena. BLD: Bilboko Liburutegi Digitala: DSpacen bilatzen (170 dokumentu)» www.bilbao.eus (Bilboko Udala) (Noiz kontsultatua: 2024-06-03).
# Jervis badia

Jervis badia (ingelesez: Jervis Bay) Hegoaldeko Gales Berriko hegoaldeko kostaldean dagoen badia txikia da, 102 kilometro koadro dituena. Munduko harerik zuriena omen du.
Badiaren hegoaldeko puntaren inguruko 70 kilometro koadroko eremua Jervis Badiako Lurraldea izenez ezagutzen den lurralde federala da. Australiako Errege Itsas Armadaren HMAS Creswell basea Jervis lurraldean dago, Jervis Bay Village eta Greenpatch Point artean.

## Erreferentziak

* ↑ Gazing onto the world's whitest sand, SMH, 31 December 2005.

## Kanpo estekak

* Datuak: Q764506
* Multimedia: Jervis Bay Territory / Q764506
# Jerxheim

Jerxheim Alemaniako udalerria da. Saxonia Beherea estatuan kokatuta dago, [[Helmstedt barrutia|Helmstedt]] barrutian. 2014an 1.133 biztanle zituen 17,47 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q605531
* Multimedia: Jerxheim / Q605531
# Jerzmanowa udalerria

Jerzmanowa Poloniako Silesia Behereko voivoderriko landa-udalerri bat da, Głogów barrutian kokatuta. 63,32 km²ko azalera du eta 2017ko datuen arabera 4868 biztanle zituen.

## Kanpo estekak

* Datuak: Q1444734
* Multimedia: Gmina Jerzmanowa / Q1444734
ieaSilesia Behereko voivoderriko udalerriak :
# Jerzu

Jerzu Ogliastrako (Sardinia, Italia) udalerria da.

## Kanpo estekak

* Datuak: Q339993
* Multimedia: Jerzu / Q339993
# Jerzy Buzek

Jerzy Karol Buzek (Smilowitz, 1940ko uztailaren 3a) poloniar politikaria da. Poloniako lehen ministroa (1999-2001) eta Europako Parlamentuko lehendakaria (2009-2012) izan zen.
Ingeniaritza kimikoan lizentziatu zen eta gero irakasle izan zen. Poloniako mugimendu antikomunistetan parte hartu zuen, Solidarność barne. 1997an diputatu hautatu zuten eta bi urte geroago lehen ministro. 2001ean legebiltzarreko hauteskundeetan galdu zuen eta lan zientifikora itzuli zen.
2004an politikara itzuli zen eta Europako Parlamentuko kide hautatu zuten Plataforma Zibikoko kide gisa. 2008tik 2012ra Europako Parlamentuko lehendakaria izan zen.

## Kanpo estekak

* Datuak: Q55910
* Multimedia: Jerzy Buzek / Q55910
# Jerzmanowice-Przeginia

Jerzmanowice-Przeginia Poloniako Polonia Txikiko voivoderriko landa-udalerri bat da, Krakovia barrutian kokatuta. 68,14 km²ko azalera du eta 2017ko datuen arabera 10876 biztanle zituen.

## Kanpo estekak

* Udalaren webgunea
* Datuak: Q1444727
ieaPolonia Txikiko voivoderriko udalerriak :
# Jerzy Dudek

Jerzy Henryk Dudek (Rybnik, 1973ko martxoaren 23a) - poloniar futbolari ohia da, atezaina. Liverpool futbol talde ingelesak 2001. urtean fitxatu zuen.

## Kirol ibilbidea

* 1995-1996: Sokół Tychy
* 1996-2001: Feyenoord
* 2001- : Liverpool F.C.
* Datuak: Q190651
* Multimedia: Jerzy Dudek / Q190651
# Jervisita

Jervisita silikato motako minerala da eta clinopyroxene subtaldearen kidea da.

## Ezaugarriak

Jervisita silikato mineralaren formula kimikoa hau da: ${\ce {NaSc3+Si2O6}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Jervisite: Mineral information, data and localities.» www.mindat.org (Noiz kontsultatua: 12-05-2019).
# Jerzy Józef Henryk Potocki

Jerzy Józef Henryk Potocki kondea (batzuetan, Jerzy Antoni Potocki gisa agertzen da; 1889ko urtarrilaren 29 – 1961ko irailaren 10) poloniar noblea, zalditeriako kapitaina eta diplomatikoa izan zen.
1919ko urtarrilaren 8an Austria-Hungaria desegin zenean, Poloniako Armadarekin bat egin zuen. Budapesten kargu militar bat eman zioten. 1933an zerbitzu diplomatikoan sartu zen, lehenengo Italian enbaxadore karguarekin, baina uko egin zion Lau Potentzien Itunaren aurka protesta gisa. 1933tik 1936ra bitarte enbaxadore izan zen Ankaran eta 1936tik 1940ra bitarte Washingtonen.

## Genealogia

Zuhaitz genealogikoa :
Alfred Józef Potocki
Roman Potocki
Maria Klementyna Sanguszko
Jerzy Józef Henryk Potocki
Count Stanislaus Potocki
Antoni Wilhelm Radziwiłł
Elizabeth Matilda Radziwill
Marie de Castellane :

## Kanpo estekak

* Datuak: Q177163
* Multimedia: Jerzy Antoni Potocki / Q177163
# Jerzy Grotowski

Jerzy Marian Grotowski (Rzeszów, 1933ko abuztuaren 11 – Pontedera, Italia, 1999ko urtarrilaren 14a) poloniar antzerki-zuzendaria izan zen. Antzerki pobrea defendatu zuen, ikuslearen arreta desbidera dezakeen antzezpen edo muntaketarik gabea.
Krakovian eta Moskun ikasketak egin ondoren, antzerki-konpainia bat sortu zuen: 13 Ilarako Antzerkia. 1959-1964 bitartean, konpainiako zuzendari izan zen. 1965ean Wroclawra joan zen eta izena aldatu zion konpainiari: Antzerki Laborategia. Arrakasta handia lortu zuen klasikoen egokitzapenak eginez: jatorrizko testutik abiatuta, antzezlearen eta antzezle-ikusle arteko harremana aztertzen zuen. Berak prestatutako muntaketen artean, aipagarriak dira, besteak beste, Byronen Kain (1960); Marloweren Fausto Doktorea (1962); Calderónen Printze konstantea (1965); Wyspianskiren Akropolis (1968); eta bere Apocalypsis cum figuris (1972). Taldea 1976an desegin zen, eta harrezkero irakaskuntzan eta lan esperimentaletan aritu zen Grotowski. Haren lanak eragin handia izan du egungo zuzendari eta antzezle askorengan, Peter Brook zuzendariarengan adibidez. Haren idazki teorikoen bilduma, Antzerki pobre baten alde, 1968an argitaratu zen, Brooken beraren sarrera batekin, eta antzerki ikasle eta antzezleen oinarrizko testua da egun.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q332618
* Multimedia: Jerzy Grotowski / Q332618
# Indianola (Delaware konderria, Oklahoma)

Indianola Oklahomako herri bat da. Delaware konderrian kokatua dago. 2010ean 48 biztanle zituen, 2,28 kilometro koadrotan banatuta.

## Ikus, gainera

* Delaware konderria

## Kanpo estekak

* Datuak: Q16086747
# Indianola (Iowa)

Indianola Iowako hiri bat da. Warren konderrian kokatua dago. 2010ean 14.782 biztanle zituen, 29,13 kilometro koadrotan banatuta.

## Ikus, gainera

* Warren konderria

## Kanpo estekak

* Datuak: Q986640
* Multimedia: Indianola, Iowa / Q986640
# Indianoaren etxetzarra

26. zenbakidun baserria edo «Indianoaren etxetzarra» Aiarako Lanteno herriko De la Mota auzoan dagoen baserria da.
1998ko uztailaren 17an, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Eraikuntza hau tipologia ikuspegitik XVIII. mendeko bigarren erdialdeko garaiarekin lotzen da, aldi barrokoan nekazal etxebizitza alorrean egindako arkitekturarekin. Laukizuzeneko oina eta bolumen tinkoa, lau uretako estalkiz ornitua, harlangaitzez eginikoa da izkinea eta bano inguruak harlanduzkoak izanik. Altuerari dagokionean hiru oin eta estalkipea aurkezten ditu bere fatxada nagusia hegoalderantz bideratuz.
Beheko, lehen solairu eta estalkipean hiru bano ardatz aurkezten ditu eta lau bigarren solairuan. Era honetako eraikin barrokoetan ohizko ezaugarriak jarraituz, fatxadaren konposaketa sarrerak, lehen solairuko balkoi eta ganbarako banoak osatutako erdiguneko ardatzak hartzen duen garrantzian oinarritzen da, garrantzi hau bigarren solairuko armarri ederrak agerian utziz. Elementuen kokapena simetrikoa da, fatxada nagusiaren kanpoaldeko ardatzetan sei bano berdin izanik oso erregularki finkatuta eta ganbararen kanpoaldeko bi leiho txikien lerrokadura berdinean, bigarren solairuan beste bi ardatz gehiagorekin armarriaren albo bietan kokatutako balkoi leihoak izanik hark erakutsitako simetria nabarieraziz eta eraikuntzaren konposaketa irudia osatuz.
Alboko eta atzeko fatxadek hiru bano ardatzez osatutako konposaketa erakusten dute eta eraikuntza osoaren solairukako zatiketa agerian uzten duten platabandak daude.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q5855891
# Indianapolisko Arte Museoa

Indianapolisko Arte Museoa AEBetako Indianapolisen (Indiana) dagoen arte museoa da. Museo unibertsala izanik, hainbat garaitako arte-bilduma historiko zabalak ditu munduko leku guztietako erakusketekin. Amerikako eta Europako arte bildumak bereziki zabalak dira. Hiriko herritarrek sortutako museoa hirigunearen ipar-mendebaldeko parke batean dago.
1883an sortua, 1970ean, egungo gunera aldatu zen, Edward Larrabee Barnes arkitektoak diseinatuta. Bere sortzaileen artean May Wright Sewall, Booth Tarkington, Eli Lilly, Herman C. Krannert eta Caroline Marmon Fesler zeuden.

## Kanpo estekak

* Datuak: Q1117704
* Multimedia: Indianapolis Museum of Art / Q1117704
# Indianapolis Colts

Indianapolis Colts izenekoa National Football Leaguen parte hartzen duen futbol amerikar talde profesional bat da. Liga Nazionala eta Amerikarra 1970ean elkartu ondoren, Amerikar Konferentziaren Hegoaldeko Dibisioaren kide dira, Houston Texans, Jacksonville Jaguars eta Tennessee Titansekin batera.
Taldea Baltimoren zegoen 1983 arte, Indianako hiriburura azkar joan aurretik, bere egungo egoitza dena.
Tradizionalki, etxeko partiduetan kolore zuri eta urdinez jokatzen dute, eta kanpoan erabat zuriz.
Gaur egun, bere etxeko partiduak Lucas Oil Stadiumean jokatzen ditu.
2007an New England Patriots taldea 38-34 garaituz Amerikar Konferentzia irabazi ondoren 41. Super Bowla irabazi zuten Floridako Miami hirian, Chicago Bears 29-17 garaituz, partidu honetan, taldeko quarterback titularra zen Peyton Manning finaleko Jokalaririk Baliotsuena bezala aukeratua izan zelarik. Izan ere, Manning, Colts taldeko jokalaria dena 1998tik, NFLko jokalaririk hoberenetakotzat hartzen da, jokalaririk baliotsuenaren titulua 2003-2004 denboraldian lortuz, denboraldi horretan NFLren historian ratingik altuena ere lortuz, 121.1ekin
XLI. Super Bowla lortu ondoren, Colts taldeak eta Manningek "oso onak izatearen baina saria sekula ez irabaztearen" ospe txarra kendu zuten, ordurarte denboraldi erregularrean oso marka onak egiten baitzituzten, baina denboraldiostean espero baino lehenago erortzen baitziren.
Hiru urte beranduago XLIV. Super Bowla jokatu zuten, berriz ere Miamin, baina oraingoan bere aurkari zen New Orleans Saintsek garaitu zituen.

## Jokalari nabarmenak

Peyton Manning, Reggie Wayne, Dallas Clark, Dwight Freeney, Robert Mathis, Gary Brackett, Adam Vinatieri, Antoine Bethea, Jeff Saturday, Ryan Diem

## Palmaresa

- Super Bowl: 2
* 1970 (V), 2006 (XLI)
- Konferentziako Txapeldunak: 7
* NFL Mendebaldea: 1958, 1959, 1964, 1968
* AFC: 1970, 2006, 2009
- Dibisioko Txapeldunak: 16
* NFL Hegoaldea: 1968
* AFC Ekialdea: 1970, 1975, 1976, 1977, 1987, 1999
* AFC Hegoaldea: 2003, 2004, 2005, 2006, 2007, 2009, 2010, 2013, 2014

## Iruditegia

* Lucas Oil Stadium.
* Johnny Unitas.
* Jay Cutler.
* Peyton Manning.
* Andrew Luck.

## Kanpo estekak

* Indianapolis Colts taldearen webgunea (Ingelesez)
* Datuak: Q193753
* Multimedia: Indianapolis Colts / Q193753
# Indianola (Illinois)

Indianola Illinoiseko herri bat da. Vermilion konderrian kokatua dago. 2010ean 276 biztanle zituen, 1,01 kilometro koadrotan banatuta.

## Ikus, gainera

* Vermilion konderria

## Kanpo estekak

* Datuak: Q2214660
* Multimedia: Indianola, Illinois / Q2214660